BlackKakapo/recipes-ro huggingface dataset:
Tort "Fluture" 

Ingrediente:
● Pandispan - 1 buc  (un pandispan pregatit din timp, de 26-28cm in diametru)
● Crema ganache de ciocolata alba - 1 buc  (link-ul la reteta il gasiti la Pasul 2)
● Smantana dulce pentru frisca(32-35%) - 1 l  (foarte bine racita la frigider)
● Zahar pudra - 200 g  (pentru frisca)

Mod de preparare:
1. Pregatiti cu 1 zi inainte pandispanul si lasati sa se raceasca bine. Il taiati in 3 foi uniforme, puteti sa-l puneti vreo ora la congelator inainte, sa fie mai usor de taiat foile.
Reteta mea de pandispan o gasiti AICI.
2. Pregatim si crema Ganache de ciocolata alba - reteta o gasiti in pasii 10-13 a retetei de Tort Raffaello.
3. Tava sau platoul pe care veti monta tortul il asterneti cu 2 bucati de folie de plastic alimentara. Observati ca sunt cam la 4 cm distanta intre ele, exact mijlocul tavii ramane neacoperit.
Asta pentru a muta mai usor ulterior jumatatile de tort si formarea fluturelui.
Se poate muta si fara folie, cu ajutorul unui cutit mai mare.
4. Incepem sa montam tortul - fiecare foaie de blat se poate insiropa cu putina apa cu miere, puneti 3-4 linguri de crema si optional niste gem sau dulceata de zmeura sau visine.
5. Si asa continuati pana il montati complet.
As recomanda sa nu-l ungeti deasupra si pe borduri, eu am uitat si pe urma m-am cam murdarit pe maini la mutarea lui.
Lasati cateva ore la frigider, sa se patrunda bine foile cu crema.
6. Dupa acest timp ne apucam sa facem fluturele.
Se taie in jumatate tortul cu un cutit mare.
7. Apucati folia de margini si puteti muta usor jumatatile de tort pe platoul de tort pregatit.
Daca nu merge asa, treceti lama unui cutit mai mare sub blat si il treceti atent.
8. Dupa ce ati pus o jumatate pe platou, trageti atent folia si o scoateti de sub blat.
9. La fel treceti si a 2-a jumatate de blat, la apropiati una de alta.
10. Observati ca le-am unit mai oblic, vedeti imaginea de la pasul de mai sus, acolo sunt fix la mijloc.
Fluturele arata mai bine daca uniti jumatatile un pic mai jos, nu chiar la mijloc. Le reglati si mutati atent cu lama cutitului.
11. Aveti grija sa va mai lasati crema pentru a orna bordurile si uniturile tortului.
Cu un cutit nivelati cat mai bine mijlocul si locul unde se unesc blaturile, puteti chiar sa puneti un pic mai multa crema sa-l ingrosati.
12. Bateti frisca bine, aveti toate detaliile si pasii aici.
Si cateva recomandari in ornarea tortului cu frisca:
- In primul rand am facut niste rozete mai mari la mijlocul tortului, sa accentuez corpul fluturelui.
- Apoi am ornat conturul/marginile aripilor cu niste motzuri mai mari
- Cu motzuri mai mici am facut aripile pe interior - aici puteti pune si niste fructe dupa preferinta
- La urma am ornat peretii pe toate partile, la fel cu motzuri mici
Mi-a ajuns exact un litru de smantana pentru a orna tortul complet.
13. La urma puteti orna cu ceva figurine mici - eu am gasit la supermarket niste fluturi mici colorati din zahar, la plic. Si gata, lasati 1-2 ore sa se mai intareasca frisca si il puteti servi.
Pofta Buna!
Barcute cu branza si ou, sau Haciapuri - placinte georgiene 

Ingrediente:
● Drojdie uscata - 10 g  (sau 25g drojdie proaspata)
● Zahar - 2 lingurite 
● Apa - 250 ml 
● Lapte - 125 ml 
● Sare - 1 lingurita 
● Ulei - 1 lingura 
● Faina alba - 500 g  (sau putin mai mult, daca e nevoie)
● Cascaval - 500 g 
● Branza feta sau telemea - 300 g 
● Oua - 7 buc 
● Unt - 50 g 

Mod de preparare:
1. Amestecati drojdia cu 250ml de apa calda si 2 lingurite de zahar.
Lasati pana incepe sa faca spuma.
2. Apoi turnati aceasta compozitie intr-un bol mai mare, adaugati laptele, sarea, uleiul si faina.
Incepeti sa framantati aluatul, mai intai cu o lingura sau spatula.
3. Apoi cu mainile, il treceti pe masa ca sa lucrati mai usor.
Daca aluatul este prea moale si lipicios, mai adaugati cate putina faina, dar nu prea multa. Doar atat cat sa nu se lipeasca prea tare de maini si sa fie usor de lucrat.
4. Dupa framantare il puneti inapoi in bol la odihnit si crescut, pentru aproximativ 30-40 de minute.
5. In acest timp puteti trece prin razatoarea medie cascavalul si branza, pentru umplutura.
Le amestecati si lasati putin la o parte.
6. Acum taiati aluatul in 6 bucati uniforme.
7. Formati din ele bile si lasati la odihnit pe masa pentru 10 minute.
8. Apoi luati fiecare bila si o intindeti cu facaletul in forma de oval, cam de 4mm grosime.
Va ajutati cu putina faina, ca sa nu se lipeasca acesta de masa cand il lucrati.
9. Mutati ovalul pe o tava mare de cuptor, asternuta cu hartie de copt.
Puneti peste aluat(distribuiti uniform pe toata suprafata) o mana de cascaval cu branza.
10. Formati bordurile laterale, doar le indoiti si presati, asa ca sa ajunga si putina umplutura acolo.
11. Capetele le formati ascutite, sa aiba placinta noastra forma de barcuta.
12. Acum puneti in mijlocul placintei formate(nu si pe borduri!) inca o mana de umplutura cu cascaval si branza.
13. Astfel formati primele 3 Haciapuri, observati ca au incaput perfect in tava mare de cuptor.
Lasati 15 minute sa creasca la temperatura camerei.
14. Apoi le ungeti cu ou batut si puneti in cuptorul preincalzit la 180 de grade, pentru 20 de minute, sau pana se rumenesc usor.
Pana se coace prima tura, formati urmatoarele 3 placinte si lasati-le sa creasca.
15. Cand sunt aproape gata, le scoateti din cuptor, cu o lingura usor faceti loc  in mijloc pentru galbenusul de ou.
16. Separati atent galbenusul de albus, il puneti in locul format cu lingura in placinta.
De multe ori am facut cu ou intreg, nu am separat galbenusurile, ambele variante sunt bune.
17. Observati ca in barcuta din mijloc nu am pus ou, a fost special pentru fetita mea mica - nu-i place varianta cu ou. Deci este si asta o optiune.
Puneti tava inapoi la cuptor pentru 5 minute, sa se prinda usor oul.
18. Cand sunt gata, scoateti din cuptor si puneti peste umplutura din barcute 2 bucatele mici de unt, lasati sa se topeasca incet. Peste 10-15 minute puteti servi Haciapuri si le savurati cu mare placere!
Pofta Buna!
Placinta cu varza rapida 2 

Ingrediente:
● Apa clocotita - 0.5 pahare 
● Ulei de floarea soarelui - 0.5 pahare 
● Faina alba - 2 pahare 
● Sare - 0.5 lingurite  (plus sare pt umplutura)
● Praf de copt - 1 lingurita 
● Varza alba - 1 kg 
● Oua - 2 buc 
● Piper negru macinat - 0.25 lingurite 
● Gris de grau - 3 linguri 

Mod de preparare:
1. Preparati aluatul ca in reteta de Galeta cu mere - pasii 1-5.
Este normal sa fie un aluat putin mai uleios. Lasati-l sa se odihneasca 30 minute.
2. In acest timp pregatim varza - se toaca marunt si se amesteca bine cu mainile, cu putina sare, sa se mai inmoaie.
3. Adaugati ouale, piper si sare dupa gust, daca e nevoie, amestecati.
4. Aluatul se intinde intr-o foaie mare, cu mijloc putin mai gros si margini mai subtiri, se muta intr-o tava mare de cuptor.
Se presara putin gris pe mijlocul foii si se pune umplutura de varza, asa ca in poza sa avem cam 5-7 cm din margini libere.
5. Aduceti si adunati marginile spre mijlocul placintei dar lasati centrul liber.
Acoperiti acest centru cu o bucatica mica de folie de aluminiu.
6. Coaceti placinta la cuptor praincalzi la 200 grade timp de 50-60 minute. Daca se rumeneste prea tare deasupra o acoperiti cu folie de aluminiu dar oricum lasati tot acest timp in cuptor.
Puteti ultimele 10 minute sa luati folia din centrul placintei la o parte.
Lasati sa se raceasca bine, chiar de pe o zi pe alta.
7. Puteti bineinteles s-o serviti si calda, dar am observat la placintele cu varza ca in general sunt mai bune reci.
Pofta Buna!
Amestec de legume mexicane, varianta de casa 

Ingrediente:
● Mazare verde congelata - 300 g 
● Fasole verde congelata - 300 g 
● Porumb conservat - 300 g  (sau congelat)
● Morcovi - 300 g  (1 morcov mare, sau 2 mai medii)
● Ardei gras - 2 buc 
● Ulei de masline - 100 ml  (sau oricare altul preferati)
● Unt - 30 g  (optional, puteti sa-l omiteti daca tineti post sau nu va place)
● Sare si piper - 1 lingurita  (potriviti dupa gust)

Mod de preparare:
1. Primul pas si cel mai important este sa alegeti corect toate legumele din acest amestec mexican. Eu am cumparat mazare si fasole verde congelate, marca pe care o preferam de obicei(nu le decongelez dinainte). Porumbul l-am luat din conserva, cel mai dulce si crocant, iar morcovii si ardeii au fost proaspeti.
Masurati toate ingredientele, morcovii le puteti taia cubulete sau semicercuri, ardeii cubulete sau fideluta.
2. Intr-o tigaie mare si adanca turnati uleiul, puneti untul(optional) si lasati pana se incalzesc bine.
3. Puneti ardeii si morcovii in tigaie, caliti la foc iute timp de 5-10 minute, amestecand periodic.
4. Adaugati mazarea si fasolea congelate, amestecati si mai caliti 10 minute.
5. La final puneti porumbul(daca este din conserva, sa-l scurgeti de apa), potriviti de sare si piper, amestecati bine.
Lasati sa se mai caleasca 2-3  minute(daca folositi porumb congelat caliti 5-10 minute), apoi inchideti focul.
6. Puteti servi imediat, dar sunt la fel de bune aceste legume mexicane reci sau reincalzite.
Se pot combina cu orez, orice carne, peste sau asa simple.
Pofta Buna!
Couscous raw cu masline si verdeata 

Ingrediente:
● Conopida - 500 g 
● Masline taiate - 100 g 
● Patrunjel verde - 1 legatura 
● Lamaie - 0.5 buc  (zeama de la ea)
● Ulei de masline - 50 ml 
● Sare,piper - 1 lingurita  (dupa gust)
● Praf de curry - 1 lingurita  (optional, pentru culoare si aroma in plus)

Mod de preparare:
1. Conopida se spala si se pune in robot.
2. Macinati bine conopida, dar nu exagerati - sa fie cam de consistenta couscous-ului.
3. Intr-un bol mai mare puneti conopida, patrunjelul tocat si maslinele taiate.
Scurgeti zeama de lamaie pe toata suprafata legumelor.
4. Asezonati cu ulei, sare, piper si eventual curry - toate dupa gust.
5. A fost delicios si proaspat facut si chiar a 2-a zi, va recomand sa incercati neaparat - este o bomba de vitamine si fibre.
Pofta Buna!
Ciorba de pui cu orez si legume 

Ingrediente:
● Carne de pui - 500 g 
● Ceapa alba - 2 buc 
● Ardei gras - 1 buc 
● Cartofi - 2 buc 
● Morcovi - 1 buc 
● Orez - 2 linguri 
● Bors acru - 1 pahar  (daca nu aveti un bors acru bun, verificat - mai bine stoarceti sucul de la o jumatate de lamaie)
● Frunza de dafin - 2 buc 
● Patunjel verde - 1 legatura  (adica 1 legatura, eu am folosit congelat)
● Sare - 1 lingura 

Mod de preparare:
1. Carnea se spala bine si se pune la fiert cam in 2 litri de apa.
2. Cand incepe sa fiarba, se strange spuma, se adauga o ceapa taiata bucati medii, ardeiul taiat julien si 2 frunze de dafin.
Daca aveti carne de pui slaba (piept de pui), fara grasime, adaugati acum si 2-3 linguri de ulei de floarea soarelui in ciorba - este un pont invatat de la o doamna la care am stat candva in gazda. Va da un gust f.bun la ciorba si o va face mai estetica (nu mai trebuie sa faceti prajeala pt ciorba, uleiul va fierbe si va avea cam acelasi efect).
Lasati sa fiarba carnea incet, la foc mic - cam 1 ora daca este mai frageda si cam 2 daca este de tara sau de alt tip (o verificati sa fie moale, si daca mai trebuie o mai fierbeti).
3. In acest timp curatati si spalati cartofii, morcovii si pregatiti restul ingredientelor:
- cartofii se taie cubulete
4. La fel si morcovii.
5. Orezul se spala, dar daca folositi orez prefiert nu mai trebuie spalat.
6. Dupa ce a fiert carnea, adaugati cartofii, morcovii si orezul in ciorba. Amestecati bine, dati focul mai tare sa inceapa sa fiarba.
Apoi iar micsorati flacara sa fiarba mai incet si lasati cam 25-30 de minute - atata timp trebuie sa fiarba legumele.
7. Dupa ce au fiert legumele adaugati borsul acru (eu de obicei potrivesc dupa gustul nostru, cand mai acru, cand mai putin acru - mult depinde si de borsul cumparat), lasati sa fiarba bine 1-2 minute, potriviti si de sare.
8. 1 ceapa se taie marunt impreuna cu patrunjelul.
9. Adaugati verdeata si ceapa imediat dupa ce ati portivit de sare, stingeti focul si lasati oala cu ciorba acoperita cam 15-30 de minute, sa se patrunda toate ingredientele si aromele.
10. Si gata, o serviti cum va place, poate chiar si cu putina smantana.
Este o ciorbita foarte simpla, putin acra, aromata si deosebit de delicioasa.
Pofta Buna!
Portokalopita - prajitura greceasca cu iaurt si portocale 

Ingrediente:
● Foi de placinta - 400 g  (adica un pachet din comert)
● Portocale - 2 buc  (vom folosi doar coaja, ar fi bine sa fie portocale netratate, bio)
● Oua - 4 buc 
● Zahar - 450 g 
● Ulei - 200 ml 
● Praf de copt - 20 g 
● Iaurt - 250 g 
● Esenta de vanilie - 1 lingura 
● Apa - 500 ml 

Mod de preparare:
1. Cu 1-2 ore inainte sa va apucati efectiv de gatit reteta, pregatiti siropul aromat de portocale astfel:
- turnati intr-o cratita 500ml de apa, adaugati 250g de zahar si coaja rasa de la o portocala;
- puneti pe foc, amestecati si fierbeti 5 minute. Apoi lasati sa se raceasca 1-2 ore la temperatura camerei.
Si nu uitati sa scoateti foile de placinta de la congelator!
2. Cand siropul e gata ne apucam efectiv sa pregatim Portokalopita.
Intr-un bol amestecati bine cu telul 4 oua si 200g de zahar.
3. Apoi, la fel amestecand constant, incorporati 200ml de ulei.
4. La final adaugati iaurtul, praful de copt, esenta de vanilie si coaja rasa de la cealalta portocala.
Amestecati bine si lasati putin bolul la o parte.
5. Acum desfaceti pachetul cu foile de placinte. 
Mai intai le taiati in benzi lungi de 4-5cm lungime.
6. Apoi adunati aceste benzi impreuna si le taiati ca pe niste paste mai late.
7. Le puneti pe toate in bolul cu compozitia de oua si iaurt.
8. Amestecati bine cu un tel, ca toate bucatile de placinta sa fie bine acoperite cu oua.
Mie chiar imi place sa le las 5 minute in bol, foile sa absoarba mai bine umezeala.
9. Turnati totul intr-o tava de cuptor adanca, unsa dinainte cu putin ulei sau unt moale.
Eu am folosit aici o tava de sticla adanca, de 20x30cm.
Puneti prajitura in cuptorul preincalzit la 180 de grade pentru 40-45 de minute.
10. Imediat dupa cuptor, cat este fierbinte, turnati peste ea tot siropul pregatit la pasul 1.
Lasati pe masa pana se patrunde si se raceste complet.
11. Apoi acoperiti cu o folie si puneti la frigider pentru 4-5 ore inainte de servire.
12. Dupa cum am mentionat in descriere, prajitura trebuie obligatoriu servita rece, asa veti obtine gustul fresh si textura perfecta.
Pofta Buna!
Rulouri cu carne si aluat 

Ingrediente:
● Carne de porc - 500 g  (sau vita/pui)
● Ceapa alba - 4 buc 
● Rosii - 3 buc  (sau rosii cubulete la conserva)
● Faina alba calitate superioara - 500 g 
● Oua - 1 buc 
● Unt - 200 g 
● Sare - 2 lingurite 
● Piper - 0.25 lingurite 

Mod de preparare:
1. Carnea si 1 ceapa se taie bucati mari, pentru a le trece prin masina de tocat - daca aveti deja carnea tocata treceti acest pas(numa sa adaugati la carne o ceapa maruntita bine).
2. Peste carnea si ceapa tocata adaugati putina sare si piper, cam dupa gust si amestecati bine.
3. Apoi facem aluatul - peste faina puneti sare, 1 ou si adaugand cate putina apa framantati un aluat moale, dar nu lipicios.
4. Bila de aluat o lasati sa se odihneasca 10 minute apoi o mai framantati putin si mai lasati inca 10 minute.
5. Impartiti aluatul in 2 bile si mai lasati 5-10 minute la odihnit - toate astea pentru a face aluatul mai elastic si mai usor de lucrat.
6. Intindeti din fiecare aluat cate o foaie cam de 2-3 mm grosime, puneti un strat subtire de carne si rulati strans ca sa formati un rulou.
7. Taiati ruloul in bucati cam de 2 cm grosime si le treceti prin faina.
8. Aranjati toate rulourile pe o tava de cuptor unsa bine cu unt.
9. Intr-o tigaie caliti ceapa taiata solzisori cu untul ramas dupa ce ati uns tava.
Dupa ce s-a rumenit usor ceapa adaugati rosiile taiate cubulete, amestecati.
10. Lasati sa se caleasca bine impreuna, cam 5-10 minute, apoi adaugati putina sare dupa gust si luati de pe foc.
11. Intindeti aceasta compozitie peste rulourile din tava si puneti tava la cuptor preincalzit pentru 35-45 de minute la 200 de grade.
12. Carnea va lasa putin suc, deci rulourile un ies uscate, plus sosul de legume si totul este perfect si delicios.
Le serviti calde cu putina smantana.
Pofta Buna!
Clatite cu faina integrala 

Ingrediente:
● Lapte - 700 ml 
● Oua - 3 buc 
● Unt - 50 g 
● Zahar - 3 linguri 
● Faina integrala de grau - 210 g 
● Faina alba calitate superioara - 70 g 
● Apa - 60 ml  (Apa sa fie fierbinte/fiarta)
● Esenta de vanilie - 1 buc 
● Scortisoara - 0.5 lingurite 
● Ulei de floarea soarelui - 3 linguri 
● Sare - 0.5 lingurite 

Mod de preparare:
1. Laptele se incalzeste putin si se toarna intr-un bol in care veti face aluatul de clatite.
2. Ouale se bat cu zahar si se adauga la lapte - amestecati bine toata compozitia.
3. Se adauga untul topit si uleiul, se amesteca.
4. Acum adaugati faina integrala si cea alba - cernute - amestecati bine cu un tel sau mixer sa nu fie cocoloase.
5. Lasati aluatul sa se odihneasca si sa se umfle, 15-20 de minute.
6. Puneti tigaia la incalzit si in acest timp adaugati in clatite sarea, scortisoara si vanilia - amestecati.
Si chiar inainte sa va apucati sa le coaceti adaugati apa clocotita.
7. Ungeti tigaia cu putin ulei, asteptati sa fie fierbinte si turnati un polonic de aluat. Le faceti la foc mediu si sa va spun un pont - luati o scobitoare si cu ea desprindeti marginile clatitei de la tigaie (atunci cand le vedeti rumenite), iar daca usor infigeti intr-o margina si o ridicati, vedeti daca este coapta,  se  va desprinde usor de fund.
8. Intoarceti clatita pe cealalta parte si o mai lasati 5-6 secunde. eu intorc clatitele cu degetele - trag de o margine usor si repede o intorc - dar o puteti face si cu o paleta, cu ce sunteti obisnuiti.
9. Clatitele pe parcurs ce le faceti le puteti ordona cum preferati - eu am ales asa o forma de triunghiuri suprapuse putin, le-am impaturit simplu in 4.
Le serviti de preferat calde cu orice  va place.
Pofta Buna!
Turta dulce moale glazurata 

Ingrediente:
● Lapte batut/iaurt/chefir - 250 ml 
● Zahar - 250 g 
● Oua - 1 buc  (+ 1 albus pentru glazura)
● Ulei de floarea soarelui - 3 linguri 
● Praf de copt - 1 lingurita 
● Cacao pudra - 2 linguri 
● Faina alba calitate superioara - 30 linguri  (aproximativ)
● Zahar pudra - 1 pahar 

Mod de preparare:
1. Intr-un bol puneti laptele batut, oul, zaharul si uleiul - amestecati bine cu un tel.
2. Adaugati 4 linguri de faina si praful de copt, amestecati.
3. Daca vreti sa faceti aluatul bicolor va trebui sa-l impartim in 2 parti - intr-un bol mic turnati 1/3 din aluat, aceasta va fi partea cu cacao.
4. In bolul mare(cu aluat alb) adaugati 16-20 linguri de faina si framantati un aluat moale, putin lipicios.
Chiar daca se lipeste de maini putin, nu-i adaugati multa faina sa nu fie tare turta. Il veti lucra cu faina pe masa.
5. In bolul cu mai putin aluat adaugati 2 linguri de cacao si aproximativ 10 linguri faina - framantati la fel un aluat moale si putin lipicios, dar sa-l puteti lucra pe masa cu faina.
6. Bila de aluat alb o taiati in jumate si asa obtinem 3 bucati, 2 albe si una maro.
7. Pe masa presarata bine cu faina intindeti fiecare bila de aluat intr-o foaie rotunda.
Le suprapuneti - sa fie alba+maro+alba.
8. Si rulati aceste foi suprapuse.
9. Ruloul astfel obtinut il taiati in jumate pe toata lungimea.
10. Si fiecare jumatate de rulou o taiati in bucatele mici cam cat o nuca mai mare.
11. Din fiecare bucatica de aluat formati bilute cu mainile, aveti grija sa nu le amestecati prea intens straturile - usor modelati.
Le mai turtiti usor si le aranjati intr-o tava de cuptor, se coc la 200 grade aproximativ 10-15 minute.
12. Cat timp se coace turta faceti repede glazura - se bata spuma alba un albus de ou, si cate putin se adauga zaharul pudra.
13. Turtele nu trebuie sa se rumeneasca deasupra, va uiti la 1-2 pe fundul lor, si daca sunt roz sunt gata de scos din cuptor.
Daca le tineti prea mult in cuptor se vor intari.
14. Imediat cum le-ati scos se pun cate 10 buc intr-un bol adanc, deasupra puneti cateva linguri de glazura si amestecati atent cu o lingura sa se distribuie uniform glazura peste toate bucatile.
15. Se scot atent pe o farfurie sau tava asternuta cu hartie de copt si lasati sa se usuce.
Repetati procedura cu toate turtele, important s-o faceti cat sunt fierbinti, sa se intareasca glazura pe ele.
16. Se usuca destul de repede, asa ca va puteti bucura de ele la un ceai/cafea.
Pofta Buna!
Sparanghel la tigaie, cu unt 

Ingrediente:
● Sparanghel - 1 legatura  (sau 2 legaturi, daca vreti cateva portii, sau sa va ramana pentru a 2-a zi)
● Unt - 50 g 
● Ulei de masline extravirgin - 30 ml 
● Sare - 0.5 lingurite  (plus alte mirodenii dupa preferinte - usturoi, lamaie, etc)

Mod de preparare:
1. In primul rand si obligatoriu, trebuie sa rupeti capetele lemnoase la fiecare tija de sparanghel. Totul e simplu - usor indoiti de fiecare si lasati sa se rupa de unde vrea, asa va asigurati ca sparanghelul va fi fraged si fara ate.
2. Apoi taiati sparanghelul in bucati de 2-3 cm lungime.
3. Puneti-le intr-o sita si le clatiti sub jet de apa rece la robinet.
Lasati sa se scurga bine de apa.
4. Intr-o tigaie adanca incalziti bine untul impreuna cu uleiul de masline.
Ulei de masline va ajuta untul sa nu se arda in procesul de gatire.
5. Adaugati sparanghelul si amestecati.
6. Continuati sa-l gatiti la foc mare, periodic amestecati.
7. Iar cand observati ca sparanghelul se rumeneste putin, potriviti de sare si inchideti focul.
La fel il puteti asezona cu usturoi pisat si putina zeama de lamaie, noi l-am lasat simplu ca sa-i simtim gustul normal si sa-l accepte copiii.
8. Il puteti servi ca garnitura la peste, carne, oua, etc. Este delicios cald, dar chiar si rece(eventual usor reincalzit).
Am observat ca tijele mai groase sunt mai gustoase gatite astfel, deci vedeti cum alegeti legaturile de sparanghel din magazin.
Pofta Buna!
Pilaf "a la tata" 

Ingrediente:
● Orez prefiert - bob lung - 500 g  (puteti lua si alt orez, dar cu acesta iese perfect)
● Morcovi - 500 g 
● Ceapa alba - 500 g 
● Piept de pui - 500 g 
● Bulion de rosii - 2 linguri 
● Ierburi uscate(busuioc, patrunjel,etc) - 1 lingurita  (optional)
● Piper negru - 0.5 lingurite 
● Frunza de dafin - 3 buc 
● Sare - 1 lingura  (puneti dupa gust)
● Ulei de floarea soarelui - 100 ml 
● Apa - 1.5 l 

Mod de preparare:
1. Observatie: Folositi pentru pilaf sau o tigaie adanca, gen wok, sau un ceaun mai mare, sau o oala teflonata adanca.
Deci pregatim ingredientele pt pilaf, legumele se curata, se spala, la fel si carnea.
Eu am fost corecta si am cantarit totul perfect :)
2. Carnea se taie bucatele mici si se pune la calit in putin ulei.
3. O lasati pana scade apa si incepe sa se rumeneasca usor.
Daca aveti alta carne, trebuie s-o gatiti la foc mic pana devine aproape gata.
4. Inca un element important: morcovii nu se dau prin razatoare, se taie cubulete - dau alt gust si alta textura la pilaf.
5. Ceapa se taie si ea cubulete medii.
6. In tigaia wok (asta am folosit eu la prepararea pilafului) se calesc putin morcovii cu ceapa, nu trebuie sa-i rumeniti, doar sa scada si sa se inmoaie.
7. Adaugati carnea calita, amestecati bine.
8. Urmeaza bulonul de rosii - amestecati.
9. Si acum orezul - iar amestecati.
10. Adaugati apa, sarea, mirodeniile,putina boia de ardei dulce daca va place mai rosu pilaful. Gustati si vedeti daca mai trebuie sare - recomand sa o faceti la acest pas ca sa nu amestecati prea mult orezul dupa ce a fiert, sa nu-l faceti terci.
11. Cand incepe sa fiarba faceti focul mic, acoperiti cu un capac sau sita pt tigaie (nu am capac asa mare pt wok si am pus o sita de tigaie).
12. Peste un timp observati ca orezul se umfla bine, atunci amestecati usor, dar nu exagerati, putin de tot - cu miscari de sus in jos. Lasati la foc foarte mic sa se coaca bine orezul. Este gata cand vedeti ca nu mai este apa si orezul cu legumele s-au facut.
13. Se serveste cald cu salata sau muraturi.
Pofta Buna!